open-index/open-wikipedia-markdown huggingface dataset:
Muromere

**Muromerne** var et folk som snakket et finsk-ugrisk språk, men som er sporløst forsvunnet.

De eldste nedtegningene om muromerne stammer fra 551. Krønikeren Jordanes omtaler dem som *Mordens* da han omtaler de som var underlagt den gotiske kongen. Mer detaljert skildres muromerne og deres bosetningsområde i Nestorskrøniken, der navnet *Murom* anvendes. 

Av Nestorskrønikens beskrivelse fremgår ganske eksakt hvor muromernernes bosettningsområde var. 

Man går ut ifra at Muromerne ble kolonisert av russerne utover på 900 tallet og til slutt forsvant de helt.

## Litteratur
* *Nestorskrøniken* (1998)
* Uibopuu, Valev, *Finnougerne og deres språk* (1988)
Fylkesvei 5090

**Fylkesvei 5090** går mellom Skarsmo og Tveit i Ullensvang kommune.

Veien ble opprettet 2019 av en arm av riksvei 13, og den tidligere fylkesvei 100 (Hordaland). Håbruvegen (den tidligere riksveiarmen) er fortsatt primær fylkesvei.

## Kommuner og knutepunkter

## Referanser




## Eksterne lenker

* Vegvesenets vegkart
Fylkesvei 100 (andre betydninger)

I Norge finnes **fylkesvei 100** i de følgende fylkene:

*Fylkesvei 100 (Buskerud)
*Fylkesvei 100 (Hordaland)
Singapores Grand Prix 2008

**Singapores Grand Prix 2008** var det femtende løpet i Formel 1-sesongen 2008 og det ble arrangert 26. – 28. september. Dette var første gang Singapores Grand Prix ble arrangert og det ble kjørt på den helt nye banen Marina Bay Street Circuit. Dette var også det første løpet som ble kjørt om kvelden og i flomlys. 

Singapores Grand Prix var Formel 1-løp nummer 800 gjennom tidene.

## Klassifisering
### Kvalifisering

### Løpet

**Noter til tabellene:**
*  - Nick Heidfeld fikk en gridstraff på tre plasser for å ha hindret Rubens Barrichello under kvalifiseringen.
*  - Giancarlo Fisichella startet løpet fra pitlane.
*  - Brøt løpet, men ble klassifisert ettersom han hadde fullført over 90% av løpsdistansen.

## Eksterne lenker
*
Landfjärden

**Landfjärden** er et tettsted i Nynäshamn kommune i Stockholms län i landskapet Södermanland i Sverige. I 2010 hadde tettstedet 241 innbyggere.

## Referanser
Fylkesvei 5092

**Fylkesveg 5092** går mellom Sandstå og Hovland i Ullensvang kommune.

Frem til 2019 hadde veien betegnelsen fylkesvei 101 (Hordaland).

## Kommuner og knutepunkter

## Referanser




## Eksterne lenker

* Vegvesenets vegkart
Japans Grand Prix 2008

**Japans Grand Prix 2008** var det sekstende løpet i Formel 1-sesongen 2008. Det ble arrangert 10. – 12. oktober på Fuji Speedway i Japan.

## Klassifisering
### Kvalifisering

### Løpet

**Noter til tabellen:**
# Bourdais fikk en tidsstraff på 25-sekunder for å kollidere med Felipe Massa.

## Eksterne lenker
*
Rosersberg

**Rosersberg** er et tettsted i Sigtuna kommune i Stockholms län i landskapet Uppland i Sverige. Det ligger mellom Märsta og Upplands Väsby. I 2010 hadde tettstedet  innbyggere.

## Severdigheter
Rosersbergs slott ble bygd av familien Oxenstierna i perioden 1634&ndash;1638. Rosersbergs slott ble kongelig i 1762, da det kom i Karl XIIIs eie (da hertug). Karl XIV Johan er den siste kongen som har bodd på slottet. På Rosersbergs slott overnattet også Etiopias keiser Haile Selassie da han besøkte Sverige i 1954.

## Kommunikasjoner
I Rosersberg er det en pendlertogstasjon og flere bussholdeplasser. Følgende linjer finnes:
*J36 Märsta – Södertälje C
*538 Rotebro station – Arlanda
*576 Märsta station – Löwenströmska sjukhuset
*585 Ekillaskolan – Gillermossen

Ostkustbanans firdoble spor går over til dobbeltspor sør for Rosersberg, der Arlandabanan bøyer av mot Arlanda.

## Referanser
Kinas Grand Prix 2008

**Kinas Grand Prix 2008** var det syttende løpet i Formel 1-sesongen 2008. Det ble arrangert 17. – 19. oktober på Shanghai International Circuit i Shanghai, Kina.

## Klassifisering
### Kvalifisering

**Noter til tabellen:**
# Mark Webber ble flyttet ned fem plasser på startgriden for å ha byttet motor før løpet.
# Nick Heidfeld fikk en straff på tre plasser på startgriden for å ha hindret David Coulthard under kvalifiseringen. 

### Løpet

## Eksterne lenker
*
Brasils Grand Prix 2008

**Brasils Grand Prix 2008** var det attende og siste løpet i Formel 1-sesongen 2008. Det ble arrangert den 2. november på Autódromo José Carlos Pace i São Paulo, Brasil.

## Klassifisering
### Kvalifisering

### Løpet

## Eksterne lenker
*
Fylkesvei 5382

**Fylkesveg 5382** går mellom Øvre Granvin og Nesheim i Voss kommune. Veien er 1,1&nbsp;km lang.

Frem til 2019 hadde veien betegnelsen fylkesvei 305 (Hordaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Peder Paus (1945)

**Peder Nicolas Paus** (født 22. november 1945) er en norsk gründer, bankmann og investor. 

## Bakgrunn

Han tilhører «Skiensgrenen» av slekten Paus og er sønn av stålgrosserer Per Paus og Hedevig Wedel-Jarlsberg. Han er barnebarn av hoffsjef Peder Anker Wedel-Jarlsberg, oldebarn av Einar Westye Egeberg og tippoldebarn av Halvor Schou. Hans bror er skipsreder og investor Christopher Paus. Sammen med sin bror og søster overtok han fra sine foreldre den nå fredede eiendommen Esviken i Asker, der kongeparet ofte hadde vært på besøk i morfarens levetid, men de solgte den til Asker kommune noen få år senere.

## Karriere

Paus er utdannet Master of Business Administration ved University of California, Berkeley i 1971. 

Han har tidligere hatt sentrale stillinger i banken Hanover Trust i London og New York. Fra 1981 til 1995 var han administrerende direktør i shippingfirmaet North Venture Ltd. i London. Han har også vært konsulent for det britiske forsvarsdepartementet og det britiske eksportgarantifond.

Paus etablerte det børsnoterte norsk–canadiske olje- og gasselskapet Questerre Energy Corporation sammen med Michael Binnion, og har vært selskapets styreformann og største aksjonær. Han ble styremedlem ved etableringen i 2000 og styreformann i 2006.

## Stamtavle

## Referanser
Belaja Kholunitsa (elv)

**Belaja Kholunitsa** (russisk: Бе́лая Холуни́ца) er ei elv i Kirov oblast i Russland. Den er ei venstre sideelv til elva Vjatka. Den er 168 kilometer lang, med et nedbørfelt på . Belaja Kholunitsa begynner i de vestlige delene av de øvre Kamahøydene, og renner gjennom et flatt landskap. Elva er islagt fra november til april. Den benyttes til tømmerfløting. 

Byen Belaja Kholunitsa ligger ved elva.

## Referanser


## Eksterne lenker
*
Blokadebrytermerket

**Blokadebrytermerket** (*Abzeichen für Blockadebrecher*) er en tysk militær utmerkelse.

## Historie
Merket ble introdusert 1. april 1941 og var tiltenkt personell (militært og sivilt) på krigsskip og handelsskip, som forsøkte eller klarte å bryte den allierte blokaden av det tredje rike. Første gang utdelt 1. juli 1941.

## Kriterier
* Bryte den allierte blokade og ankomme tysk havn
* Bli skadet i strid eller overleve sunket skip
* Vise utmerket utførelse i tjenesten
* Senke fiendtlig skip
* Hindre at en tysk skip bli kapret
* Senke eget skip for å hindre at det blir tatt av fienden

## Design
Designer var *Otto Placzek* fra Berlin. Merket er rundt med en kjetting rundt kanten. I senter av merket er et skip med en enorm ørn i bauen. Ørnen holder et hakekors i klørne, og skipet bryter gjennom kjettingen med kjølen. Merket er gråfarget og ørnen er sølvfarget. Merket ble i begynnelsen laget i buntmetall, men kom senere i sink.

## Se også
* Liste over tyske militære utmerkelser 1933-1945

## Kilder
* Feldgrau.com
* Wehrmacht-Awards
* Lexikon der Wehrmacht
Kulekjøring

**Kulekjøring** er en freestyle-gren innenfor skiidretten og er en kombinasjon av fart, teknikk og hopp.

## Historikk
Kulekjøring har vært en olympisk øvelse siden 1992, og Norge har hatt medaljevinnere fem ganger. Stine Lise Hattestad tok bronse i 1992 og gull i 1994, mens Kari Traa tok bronse i 1998, gull i 2002 og sølv i 2006.

## Konkurranse
Man kjører nedover en bakke som er maksimalt 270 meter og har opp til 70 kuler med 3-4 meters mellomrom og to hoppavsatser som gir ca. 10-15 meter lange hopp. Bakken skal ifølge gjeldende FIS-regler bestå av 10 % kuler/hopp med 16 meter landing / 75 % kuler/hopp med 16 meter landing / 15 % kuler.

Kulekjøring avgjøres både av dommerkarakterer og på tid. Poengene består av 25 % tid, 25 % hopp og 50 % teknikk. Hoppene gir 0-2,5 poeng og det er to dommere som bedømmer hoppene. Hvert hopp har en egen vanskelighetsgrad som man siden multipliserer med poengene for utførelsen av hoppet. Teknikken gir 0-5 poeng og i verdenscupen brukes det fem teknikkdommere der beste og dårligste resultat strykes. Deretter summeres poengene. Tidspoengene regnes ut via en avansert formel avhengig av hvor lang bakken er. Da får man ut en «pace»-tid som gir 5,5 poeng, og avhengig av om man kjører raskere eller saktere enn denne tiden økes eller reduseres poengene. Menn skal kjøre på rundt 10 m/s og kvinner 8,5 m/s. Maksimalt kan man få 30 poeng, men oftest ligger man i verdenscupen på en vinnerpoengsum på drøyt 27 poeng.

Det arrangeres også konkurranser der man kjører parallelt.

## Kjente utøvere

*Dale Begg-Smith, Australia 
*Jean-Luc Brassard, Canada 
*Nelson Carmichael, USA 
*Toby Dawson, USA 
*Edgar Grospiron, Frankrike 
*Stine Lise Hattestad, Norge 
*Jennifer Heil, Canada 
*Mikaël Kingsbury, Canada 
*Sara Kjellin, Sverige 
*Janne Lahtela, Finland 
*Sandra Laoura, Frankrike 
*Travis Mayer, USA 
*Jonny Moseley, USA 
*Mikko Ronkainen, Finland 
*Tae Satoya, Japan 
*Kari Traa, Norge 
*Aiko Uemura, Japan 
*Donna Weinbrecht, USA 

## Se også
*Freestyle under vinter-OL

## Eksterne lenker
* Mogulskiing.net
University of the District of Columbia

**University of the District of Columbia** er et land-grant-universitet i Washington D.C. i USA. Det ble grunnlagt i 1976 og bygger på blant annet et eldre historisk svart lærested.

Lærestedene som ble sammenslått etter initiativ fra president John F. Kennedy var:
*Federal City College
*Washington Technical Institute
*District of Columbia Teachers College (dannet 1955 ved sammenslåing av Miner Teachers College og Wilson Teachers College)

David A. Clarke School of Law ble nylig inkorporert i universitetet. Ellers er IT-fag en viktig del av fagkretsen.

Ved universitetet var det 5&nbsp;534 studenter i 2006, og samme året var skolepengene US$ 3&nbsp;140 for studenter folkeregistrert i DC. Studiene gis opp til doktorgradsnivå.

## Referanser


## Eksterne lenker
*
Wilson (rederi)

**Wilson ASA** er et norsk rederi grunnlagt i 1993. Selskapet kontrolleres av Kristian Eidesvik og holder til i Bergen. Selskapet har siden 2005 vært registrert på Oslo Børs.

Rederiet har røtter tilbake til 1929 da Kristian Jebsens Rederi AS ble etablert. I 1942 ble Paal Wilson & Co etablert, og disse to rederiene ble i 1993 slått sammen til det som i dag er Wilson ASA.

## Flåte
Rederiet eier 94 skip og opererer i alt 129 tørrlasteskip fra  til  dødvekttonn (DVT).

## Referanser


## Eksterne lenker
*
Kullö

**Kullö** er et tettsted og en øy i Vaxholm kommune i Stockholms län i landskapet Uppland i Sverige. I 2010 hadde tettstedet 889 innbyggere.

## Referanser
Tsjeptsa

**Tsjeptsa**  (russisk: Чепца) er ei elv som renner gjennom den nordlige delen av Republikken Udmurtia, og den østlige delen av Kirov oblast i Russland. Elva er rundt 500&nbsp;km lang. Den renner gjennom byen Glazov og løper sammen med elva Vjatka i Kirovo-Tsjepetsk, øst for Kirov.

## Eksterne lenker
*
Juli Minoves Triquell

**Juli Minoves Triquell** (født 15. august 1969 i Andorra la Vella) er en andorransk universitetslærer, politiker, diplomat og forfatter.

## Biografi
Minoves er utdannet innen økonomi og statsvitenskap fra henholdsvis Universitetet i Fribourg og Yale University.

Han har vært ambassadør for Andorra. I 1996 ble han Andorras første ambassadør i USA og var da med sine 26 år den yngste ambassadør som noen gang hadde vært akkreditert til USA.

Minoves var Andorras utenriksminister fra 12. april 2001 til 7. mai 2007, da han ble utnevnt til kultur- og utdanningsminister. I desember 2007 ble han minister for økonomisk utvikling, turisme, kultur og universiteter.

Minoves var en tid tilknyttet Institut d'études politiques de Paris. I 2009 dro han til Yale University i USA, der han avla doktorgrad i statsvitenskap i 2011. I 2012 begynte han ved University of La Verne i California i USA, der han er *assistant professor* i statsvitenskap.

Minoves er visepresident i Den liberale internasjonale.

## Publiserte verker
Minoves har utgitt flere skjønnlitterære verker, blant andre *Segles de Memoria*, som ble tildelt Fiter i Rossell-prisen i 1989.

## Referanser
USS «Arizona»

**USS «Arizona»** er benyttet som navn på flere skip i den amerikanske marinen.

* USS «Arizona», brukt midlertidig på en fregatt
* USS «Arizona», slagskip
HMS «Barham»

**HMS «Barham»** er brukt som navn på flere skip i den britiske marinen, blant annet;

*HMS «Barham», krysser sjøsatt i 1889.
*HMS «Barham», slagskip sjøsatt i 1914.
Reel Big Fish

**Reel Big Fish** er et amerikansk ska-punk-band som slo igjennom i USA med sangen «Sell Out» i 1997. I Norge er bandet kanskje mest kjent for sin cover-versjon av A-has 80-tallshit «Take On Me». Denne coverlåten, i tillegg til sangen «Beer», var en del av soundtracket til filmen BASEketball fra 1998. Bandet har hatt konserter i Norge i Tromsø (2004) og Oslo (2008 og 2009).

## Medlemmer
### Nåværende
* Aaron Barrett – Vokal, Gitar
* Dan Regan – Trombone, Vokal
* Derek Gibbs – Bass
* Scott Klopfenstein – Vokal, Trompet, Gitar, Keyboard
* John Christianson – Trompet, Vokal
* Ryland Steen – Trommer
### Tidligere
* Ben Guzman – Vokal
* Zach Gilltrap – Keyboard
* Lisa Smith – Gitar
* Robert Quimby – Trombone
* Adam Polakoff – Saksofon
* Grant Barry – Trombone
* Andrew Gonzales – Trommer
* Tavis Werts – Trompet
* Carlos de la Garza – Trommer
* Tyler Jones – Trompet
* Justin Ferreira – Trommer
* Matt Wong – Bass, Vokal

## Diskografi

### Studioalbum
* 1995 *Everything Sucks* (utgitt på nytt i 2000)
* 1996 *Turn the Radio Off*
* 1998 *Why Do They Rock So Hard?*
* 2002 *Cheer Up!*
* 2005 *We're Not Happy 'Til You're Not Happy*
* 2007 *Monkeys for Nothin' and the Chimps for Free*
* 2009 *Fame, Fortune and Fornication*

### Konsertalbum
* 2006 *Our Live Album Is Better Than Your Live Album*

### Samlealbum
* 2002 *Favourite Noise*
* 2006 *Greatest Hit...And More*

## Eksterne lenker
* 
* 
* 
*  Offisiell Myspace-side
HMS «Dreadnought»

**HMS «Dreadnought»** kan vise til:

*HMS «Dreadnought» (1875), britisk tårnskip
*HMS «Dreadnought» (1906), britisk slagskip
Fisksätra

**Fisksätra** er et tettsted i Nacka kommune i Stockholms län i Sverige. I 2010 hadde tettstedet  innbyggere, og et areal på 1,03&nbsp;km².

## Historie
Områdets sentrale deler var i hvert fall fra 1562 og framover en fattig gård under Erstavik, men gårdsnavntypen og utgravde forhistoriske graver taler for at plassen var i bruk allerede i vikingtiden.

Høyhusbebyggelse ble oppført her mellom 1972 og 1974. Området består hovedsakelig av 4-5-etasjes leilighetsblokker med garasje i kjelleretasjen, og et bakkenivå som er utilgjengelig for biler. Rundt høyhusområdet ligger lavhusområdene Fiskarhöjden, Båthöjden og Fågelhöjden. Rekkehusene på Fiskarhöjden ble bygd mellom 1973 og 1974.  

## Kommunikasjoner
Fisksätra har holdeplass på Saltsjöbanan. Reisetiden til Slussen i det sentrale Stockholm er rundt 20 minutter. Avstanden til Slussen er 11&nbsp;kilometer.

Motorveien Saltsjöbadsleden slutter i Fisksätra, og fortsetter deretter som landevei.

## Referanser


## Eksterne lenker
* Fisksätra før høyhusene
* Fisksätra Folkets hus
Fylkesvei 5384

**Fylkesveg 5384** går mellom Bjørgum og Fenne i Voss kommune.

Frem til 2019 hadde veien betegnelsen fylkesvei 306 (Hordaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Washington-konsensus

**Washington-konsensus** beskriver et sett regler for reformpakker for land i krise og ble først nevnt av økonomen John Williamson i 1989. Bakgrunnen for navnet var at de sentrale institusjonene som var involvert i land med krise i økonomien holdt til i Washington, DC; Det internasjonale pengefondet, Verdensbanken og USAs finansdepartement.

En rekke land har forsøkt å tilpasse deler av reglene og som en følge av det har disse reglene blitt diskutert mye og tildels utsatt for stor kritikk, blant annet fra land i Latin-Amerika. I det større bildet blir Washington-konsensus assosiert med økt rolle for markedet, begrensning av statens rolle i økonomien, nyliberalisme eller markedsfundamentalisme. Kritikk av Washington-konsensus har igjen blitt knyttet til anti-amerikanisme, motstand mot globalisering og sosialisme. 

## Eksterne lenker

* Center for International Development ved Harvard University beskriver Washington Consensus (engelsk)
* Cited links to the above article (engelsk)
* Etter Washington Consensus av Jeremy Clift (engelsk)
* The Growth Commission, avsluttende rapport er kritisk mot Washington-konsensus (engelsk)
Saltsjöbaden

**Saltsjöbaden** er et tettsted i Nacka kommune i Stockholms län i landskapet Södermanland i Sverige. I 2010 hadde tettstedet  innbyggere.

## Området
Saltsjöbaden omfatter Neglingeön, en halvøy på 75 hektar som ligger mellom Baggensfjärden og Neglingeviken og er landfast via et nes ved Rösunda. I tillegg kommer området vest for Neglingeviken til Lännerstasundet og Baggensstäket i nord og til Erstaviken i sør. Saltsjöbaden inkluderer også småstedene Igelboda, Ljuskärrsberget, Neglinge, Tattby og Solsidan.

## Historie
I 1891 kjøpte den da 38-år gamle Knut Agathon Wallenberg eiendommer i deler av Nacka og Tyresö. Ved etableringen av *[[Saltsjöbanan|järnvägsaktiebolaget Stockholm-Saltsjön]]* overtok dette selskapet eiendomsretten til området. Selskapet anla på den østre stranden av halvøya Grand Hotel Saltsjöbaden i tre etasjer, og på en mindre øy rett utenfor en restaurant med sommerhotell, også den en slottstil, begge tegnet av Erik Josephson. Restauranten brant ned i 1968. På noen holmer sør for hotellet ble det bygget to badehus, for kvinner og menn. Disse ble senere flyttet til den nåværende såkalte *Restaurangholmen*. Området ble bebygget av velstående Stockholmere med sommervillaer, som i dag hovedsakelig er helårsboliger, noe som avspeiles i befolkningsutviklingen. Området blir mye besøkt av Stockholmere som badested om sommeren, og de to badehusene er ny-rehabiliterte og fortsatt i drift. I forbindelse med denne nye bebyggelsen ble navnet for området endret fra Rösunda til det antatt mer attraktive Saltsjöbaden. 

Stedet er bl.a. kjent for Saltsjöbadsavtalen som ble inngått 20. desember 1938 mellom Landsorganisationen i Sverige og Svenska Arbetsgivareföreningen og denne ble retningsgivende for de senere avtalen som er inngått i svensk arbeidsliv. For å vise det samarbeid og den enighet som eksisterte ble frasen «Saltsjöbadsanda» benyttet som referanse til Saltsjöbadsavtalet.

I 1948 ble det arrangert en delturnering i verdensmesterskapet i sjakk, en såkalt intersoneturnering. Den ble vunnet David Bronstein fra Sovjetunionen, og dette var hans første store internasjonale turneringsseier. Karl Gerhard hadde sin villa på Strandpromenaden i Saltsjöbaden.

## Kjente bygninger
Saltsjöbaden er også kjent for kirken, Uppenbarelsekyrkan i Tattby, oppført etter tegninger av Ferdinand Boberg og utsmykket av blant andre Carl Milles (kobberporter m.m.) og Olle Hjortzberg (freskomalerier). Andre kjente bygg er:
* Grand Hotel Saltsjöbaden
* Grünewaldvillaen
* Sjuvillorna
* Saltsjöbadens Samskola
* Saltsjöbadens observatorium
* Skogsö kapell
* Villa Baggås
* Saltsjöbadens friluftsbad

## Befolkningsutvikling

## Referanser


## Eksterne lenker
*
Zinaida Amosova

**Zinaida Stepanovna Amosova** (russisk *Зинаида Степановна Амосова*, født 1950) er en tidligere russisk langrennsløper som konkurrerte for Sovjetunionen i 1970-årene.

Under VM 1978 i Lahtis ble Amosova verdensmester på 10&nbsp;km og 20&nbsp;km. I tillegg var hun med på å ta gull med det sovjetiske stafettlaget under OL 1976 i Innsbruck.

## Meritter
* OL 1976 i Sapporo: gull på stafetten
* VM 1978 i Lahtis: Gull på 10&nbsp;km og 20&nbsp;km

## Referanser


## Eksterne lenker
*
Posad

En **posad** (russisk: посад) var en bosetning, ofte omgitt av festningsverker og en vollgrav, beliggende ved, men utenfor, en by eller en kreml, eller ved et kloster mellom 900- og 1400-tallet. Innbyggerne var vanligvis håndverkere og handelsmenn, kjent som *posadskije ljudi* (posadfolk).  

I det russiske keiserrike var en posad en liten, halv-urban bosetning.

Mange posader utviklet seg til byer. De som lå ved en kreml forårsaket ofte lokale stedsnavn, som *Nagornyj Posad* (Den øvre bosetningen ), og *Kazanskij Posad* for det historiske senteret i Kazan. De som lå ved et kloster ble ofte til byer oppkalt etter klosteret, som Sergijev Posad som er oppkalt etter det nærliggende Troitse-Sergijeva Lavra. Se også Pavlovskij Posad, Mariinskij Posad og Gavrilov Posad.
HMS «Duke of York» (1940)

**HMS «Duke of York»** var et britisk slagskip av «King George V»-klassen.

Skipet er mest kjent for å ha ledet styrken som senket det tyske slagskipet «Scharnhorst» ved Nordkapp i desember 1943. Skipet var flaggskip i Home Fleet fra 1943 og eskorterte konvoier til Murmansk og Arkhangelsk. Hun deltok i Operasjon Leader i oktober 1943.  I 1944 ble hun modernisert i Liverpool, fikk bedre antiluftskyts, ble sendt til Stillehavet og ble flaggskipet til den britiske stillehavsflåten.
 
## Kilder

*
Formel 1-sesongen 2003

**Formel 1-sesongen 2003** var den 54. sesongen av FIAs Formel 1-verdensmesterskap. Sesongen startet 9. mars 2003 og ble avsluttet 12. oktober etter seksten løp. Verdensmesterskapet for førere ble for fjerde år på rad vunnet av Michael Schumacher i Ferrari, som tok sin sjette VM-tittel totalt. Ferrari vant også konstruktørmesterskapet, for femte år på rad og trettende gang totalt.

## Oppsummering av sesongen
### Løpskalender og resultatsammendrag

## Konstruktører og førere
Følgende konstruktører og førere konkurrerte i Formel 1-verdensmesterskapet i 2003.

**Noter til tabellene:**
*  - Alle motorer var 3,0-liters V10-motorer.

## Sluttresultater 2003
Poeng ble gitt til de første åtte plassene i hvert løp med henholdsvis 10, 8, 6, 5, 4, 3, 2 og 1 poeng.

### Førermesterskapet

**Noter til tabellene:**
*  - Føreren brøt løpet, men ble klassifisert ettersom han hadde fullført over 90% av løpsdistansen.

### Konstruktørmesterskapet

## Referanser


## Eksterne lenker
*
HMS «King George V»

**HMS «King George V»** er brukt som navn på flere skip i den britiske marinen:

* HMS «King George V», slagskip sjøsatt i 1911
* HMS «King George V», slagskip sjøsatt i 1939
Vignettering

**Vignettering** betegner en gradvis formørkning ut fra sentrum av et fotografi. Naturlig vignettering skyldes optiske og mekaniske svakheter i optikken, i tillegg til pikselvignettering ved digitalfotografering.

Vignettering er ofte en uønsket effekt, men kan også brukes som et virkemiddel for å lede blikket mot sentrum av fotografiet. Dette gjøres enten ved bruk av optikk som gir mye vignettering, bruk av filter, eller ved etterbehandling.
Fylkesvei 5392

**Fylkesveg 5392** går mellom Langebrua og Rong i Voss kommune.

Frem til 2019 hadde veien betegnelsen fylkesvei 310 (Hordaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Svetlana Nagejkina

**Svetlana Vjatsjeslavovna Nagejkina** (russisk: Светлана Вячеславовна Нагейкина; født 2. februar 1965 i Tambov) er en sovjetisk/russisk tidligere langrennsløper som konkurrerte fra midten av 1980-årene til hun la opp i 2007. Hun konkurrerte også en periode for Belarus. Nagejkina var med på å vinne gull med det sovjetiske stafettlaget under OL 1988 i Calgary. Hun vant Vasaloppet i 2000 og 2002. Hun vant FIS Marathon Cup sammenlagt i 2000.

## Se også
* Liste over vinnere i Vasaloppet

## Referanser


## Eksterne lenker
*
Dalaradia

**Dalaradia** eller **Dál nAraidi** (ikke til å bli forvekslet med kongedømmet Dalriada (Dál Riata) var et kongedømme til et delvis mytiske folk kalt cruithin (irsk *cruithni*) i nordøstlige delen av Irland en gang i tiden rundt midten av 1000-tallet og tidlig middelalder. Landområdene til Dalaradia synes å tilsvare *Robogdii* som nevnes i den greske geografen Klaudios Ptolemaios’ verk *Geografike hyfegesis*, et område delt med Dalriada. *Fiachu Araide* var den eponymiske grunnleggeren av Dalaradia.

Området var sentrert på de nordlige kystene av Lough Neagh i sørlige Antrim. Dalaradia var det andre kongedømmet i Ulster, og dens konger utfordret Dál Fiatach for overkongedømmet i noen århundrer. Det er dog tvilsomt om et Dalaradia-kongedømme noen gang har eksistert, unntatt kanskje som en løs sammenslutning av mindre småkongedømmer, før på 700-tallet, lenge etter at cruthin-konger hadde sluttet å ha noen virkelig kontroll over overkongedømmet i Ulster.

Blant de mest betydningsfulle kongene av Dalaradia, av de som forutdaterer en dannelse av et kongedømme, er:

* Áed Dub mac Suibni (død ca. 588)
* Fiachnae mac Báetáin (død ca. 626)
* Congal Cáech (døde i slaget ved Mag Rath, ca. 637)

## Se også
*Ulaid
*Cruithne (folk)
*Konger av Dalaradia
*Uí Echach Arda
*Uí Echach Cobo

## Litteratur
* Byrne, Francis John (1973): *Irish Kings and High-Kings*, London: Batsford. ISBN 0-7134-5882-8
* Duffy, Seán, red. (2000): *Atlas of Irish History.* Gill & Macmillan, Dublin, 2. utgave. ISBN 0-7171-3093-2
* Ó Cróinín, Dáibhí (1995): *Early Medieval Ireland: 400&ndash;1200*, London: Longman. ISBN 0-582-01565-0
USS «Missouri»

**USS «Missouri»** har vært brukt som navn på flere skip i den amerikanske marine.

* USS «Missouri», slagskip sjøsatt i 1901
* USS «Missouri», slagskip sjøsatt i 1944
* USS «Missouri» (SSN-780), ubåt i Virginia-klassen sjøsatt i 2009
Homo ludens

**Homo ludens** er et latinsk uttrykk som betyr *det lekende mennesket*. Uttrykket har blitt brukt i flere sammenhenger, men mest om når voksne «leker» i en eller annen form: i uhøytidelige idretter, gjennom spill og hobbyer. 

Begrepet er gammelt, og er sist aktualisert i Norge da filosofen Arne Næss tok til orde for at mennesket burde leke mere og ta seg selv mindre høytidelig. Man kunne til og med risikere å gjøre verdifulle nye tanker og ideer i en lekende tilstand, som en ikke hadde kommet på ellers.

Pedagoger og psykologer som har studert barns utvikling har også fremhevet lekens betydning både med hensyn til den fysiske, mentale og sosiale siden.

## Boka ''Homo Ludens''
Boka *Homo Ludens* ble skrevet av den nederlandske kulturhistorikeren Johan Huizinga i 1938 og er en fagbok om lek som regnes som en klassiker i forskningen om lek. Den er oversatt til en rekke språk og nyutgitt i over 60 år. Siste registrerte utgave på Bibsys er en svensk oversettelse fra 2003. 

Boka drøfter lekens vesen og betydning som kulturfenomen (kap. 1), begrepet lek i en rekke språk (kap. 2), lek som kulturskapende funksjon (kap. 3) og hvordan leken er tilstede i en rekke kulturområder og institusjoner som rettvesenet (kap. 4), i krigen (kap. 5), i vitenskapen (kap. 6), i diktningen (kap. 7 og 8), i filosofien (kap. 9) og i kunsten (kap. 10).  

### Noen utgaver og oversettelser av Homo Ludens
*Homo Ludens. Proeve eener Bepaling van het Spel-element der Cultuur. 1938 (originalen)
*Homo Ludens. Versuch eiener Bestimmung des Spielelementes der Kultur. 1939. Amsterdam: Pantheon Akademische Verlagsanstalt
*Homo Ludens. A study of the play element in culture. 1955. Boston: Backer Press
*Homo Ludens. Om kulturens oprindelse i leg. 1963. København: Gyldendal

## Film
I 2011 kom dokumentarfilmen **Homo Ludens- eller 7 kapittel frå eit rastlaust liv** om den surrealistiske dikteren Triztan Gyldenløwe Vindtorn (1942-2009). Filmen er laget av Sondre H Bjørgum.
Gendarmen i New York

***Gendarmen i New York*** (originaltittel: *Le gendarme à New York*) er en fransk filmkomedie fra 1965 regissert av Jean Girault. Hovedrollen spilles av Louis de Funès.

Dette er den andre av seks filmer i Gendarmen-serien.

## Handling
Gendarmen Ludovic Cruchot og noen kollegaer reiser denne gangen fra Saint-Tropez til New York City for å representere Frankrike i en internasjonal politikongress om lov og orden. Med på turen over Atlanterhavet har også hans datter klart å lure seg med. Hun skaper kaos i byen da han ser henne avbildet i avisa sammen med en italiensk politimann. En rekke forviklinger oppstår da han forsøker å finne datteren.

## Om filmen
Den fikk terningkast tre av VG.

## I rollene
(utvalg)
* Louis de Funès – Ludovic Cruchot 
* Geneviève Grad – Nicole Cruchot
* Jean Lefebvre –  Maréchal des Logis Lucien Fougasse 
* Michel Galabru – Jérome Gerber
* Christian Marin – Albert Merlot
* Guy Grosso – Tricard
* Michel Modo – Berlicot
* Alan Scott – Franck
* Geneviève Grad –  Nicole Cruchot 
* Marino Masé –  Aldo 
* Mario Pisu –  L'adjudant Renzo

## Referanser


## Eksterne lenker
*
Geek

**Geek** er slang for en person med sterk binding til et fagområde. Det finnes flere varianter, og det kan nevnes hippiegeeks, darkgeeks, highgeeks, gadgetgeek, kulturgeeks, og egogeeks. De siste blir ofte oppfattet som *wannabees* av teknologisk orienterte geeks, men blir også koblet til geeks som i utstrakt grad er involvert i publisering på nettet. Distinksjoner oppstår og forsvinner på bakgrunn av strømninger i kulturen.

Skribenter på nettsteder slik som Facebook blir ofte omtalt som egogeeks.

Slangordet *keeg* som har meningen kul, kommer av uttrykket *geek*. Nemlig geek baklengs (det motsatte av geek). 

Historisk kommer ordet blant annet fra eldre engelsk dialekt "geek" eller "geck" (i betydningen en "tosk" eller "vanskapning") og det gammeltyske "geck". "Geck" er et vanlig begrep i moderne tysk og betyr bl.a. "tosk". I Østerrike-Ungarn på 1700-tallet var "Gecken" såkalte "vanskapninger" som ble vist frem på sirkus. I 1800-tallets Nord-Amerika henviste begrepet "geek" til en utøver i såkalte Freak show/freakshow (også kalt "side-shows").
Kirsten Rita Arnesen

**Kirsten Rita Arnesen** (født 5. mai 1933 i Bergen) er en bridgespiller og -spaltist, ingeniør, økonom og forsker.

## Forsking

Arnesen var Havforskningsinstituttets første miljøsaksbehandler (1971) for konsesjonssøknader om utslipp til sjø (lov om vannforurensing av 1970).

Hun var prosjektkoordinator for IWC/NFRs telletokt av vågehvalbestanden 1989-90 og *Norwegian Independent Linetransect Survey* i 1995 (NILS-95): simultantokt hvor 11 fartøyer dekket Nordsjøen, Norskehavet og Barentshavet.

1996-97 var hun fagsekretær for Norskehavsprogrammet (*Mare Cognitum*).

## Bridge

Sammen med Gerd Hantveit vant hun det uoffisielle NM damer i 1976.  I Helsingør året etter representerte de Norge i EM damer.  I senere tid er hennes beste resultater sølv fra NM mix par 2002 og bronse fra NM mix lag 2004 – begge ganger med Jon Sveindal som makker.

Hun var bridgeskribent i Morgenavisen og Bergens Arbeiderblad  og jobbet på 1980-tallet også for utvikling av turneringer for Norsk Bridgeforbund og klubber og for rekruttering med juniorbridge. Forbundets innsats har resultert i at Norge har vært og er i verdenstoppen innen bridgeidretten.  Norge ble verdensmestere i bridge i Bermuda Bowl, Shanghai 2007.

Arnesen har også som pensjonist deltatt aktivt i turnerings- og forbundsarbeid, blant annet som leder av forbundets valgkomite.  I 25 år har hun også vært primus motor for å bygge opp turneringsnivå; resultat er årlig Internasjonal Storturnering i Bergen med Bergen Akademiske Bridgeklubb som ansvarlig arrangør.

## Bibliografi
* 1998: *Bergen bridgekrets 60 år : 1938-1998*, sammen med Terje Sande og Jon Sveindal.

## Utmerkelser

I 1987 ble hun for velforeningsarbeid (Nøstet, Verftet og Klosteret Velforening) tildelt Venstres miljøpris, som ble utdelt for første gang.

Hun er også æresmedlem av Bergen Akademiske Bridgeklubb.

Hun ble tildelt Norsk Bridgeforbunds Fortjenstmerke i 2010.

Hun ble æresmedlem av Bulgarske Bridgeforbund i 2015 og av BCC Radkov, Haskovo, Bulgaria.

## Referanser


## Eksterne lenker
* WBF-profil
One Just Man

***One Just Man*** (originaltittel: *Il Giustiziere sfida la città*) er en italiensk action- og kriminalfilm fra 1975 regissert av Umberto Lenzi. Hovedrollen spilles av Tomas Milian.

Filmen er også kjent under de engelske titlene *Syndicate Sadists* og *Rambo's Revenge*.

## Handling
Rambo er en hardbarket motorsyklist som blir involvert i et kidnappingsdrama. Når han besøker en tidligere venn, som nå jobber som sikkerhetsvakt, blir han forsøkt overtalt å hjelpe ham med kidnappingssaken av en liten gutt som er et biprodukt av en krig mellom to mafiafamilier. Han takker nei, men når hans bror blir drept endrer han oppfatning. I tillegg til å frigi gutten vil han også ha hevn over de to forbryterfamiliene.

## Om filmen
*On Just Man* regnes som en såkalt «Poliziotteschi», som er en subsjanger av krim og action som oppsto i Italia og hadde sin storhetstid på 1970-tallet.

## I rollene
(utvalg)
* Tomas Milian – Rambo
* Joseph Cotten – Paternò
* Femi Benussi – Flora
* Ida Galli –  Signora Marsili (kreditert som Evelyn Stewart) 
* Tom Felleghy –  Commandante Ferrari 
* Maria Fiore –  Maria Scalia 
* Mario Piave –  Pino Scalia 
* Luciano Catenacci –  Conti 
* Guido Alberti –  Owner of Billiard Salon 
* Femi Benussi –  Flora 
* Silvano Tranquilli –  Dr. Marco Marsili 
*Shirley Corrigan –  Conti's mistress 
*Antonio Casale –  Philip Duval 
*Mario Novelli –  Franco 
*Alessandro Cocco –  Giampiero Marsili

## Referanser


## Eksterne lenker
*
Akhtuba

**Akhtuba** (russisk: Ахтуба) er en forgreining av elva Volga. Akhtuba deler seg fra Volgas venstre bredd ved byen Volzjskij, rundt 15&nbsp;km nordøst for  Volgograd, og renner parallelt med Volga mot Volgadeltaet og Det kaspiske hav. 

Den opprinnelige begynnelsen på Akhtuba ble blokkert av demningen til Volga vannkraftverk. Den renner nå ut fra Volga via en 6,5&nbsp;km lang kunstig utløpskanal som starter nedenfor demningen. Elva er 537 kilometer lang, med en gjennomsnittlig vannføring på 153&nbsp;m³/s.

Byer ved Akhtuba: Volzjskij, Leninsk, Znamensk, Akhtubinsk, Kharabali. Den gylne hordes hovedstad Saraj lå mest sannsynlig også ved Akhtuba, ikke langt fra Kharabali.

Området mellom Volga og Akhtuba kalles Volga-Akhtubasletten, og er et av Russlands fremste områder for dyrking av grønnsaker. Den er spesielt kjent for sine vannmeloner.

## Referanser


## Eksterne lenker
*
The Glove

***The Glove*** er et amerikansk actiondrama fra 1979 regissert av Ross Hagen. Filmen handler om en dusørjeger som forsøker å fakke en svart eksfange som har iverksatt en voldelig hevnkampanje overfor rasistiske fangevoktere som mishandlet ham i fengsel. Han bruker samme våpen som han selv ble utsatt for - en metallforsterket slosshanske. Hovedrollene spilles av John Saxon og Roosevelt Grier.

## Handling
Sam Kellough er en moderne dusørjeger i Los Angeles som bestemmer seg for å fakke Victor Hale, en storvokst afroamerikansk eksfange som har en dusørpris på 20 000 dollar hengende over seg. Men Victor Hale er ikke bare den som blir jaget, han jager også selv. Etter å ha blitt mishandlet i fengsel er han nå ut etter hevn overfor sine tidligere fangevoktere. Han oppsøker dem en etter en og dreper dem med samme instrument de en gang mishandlet ham med, en stor lærhanske med kraftig stålbeslag.

## Om filmen
*The Glove* ble ikke satt opp på norsk kino, men ble utgitt på video i 1982 av Novio.

## I rollene
(utvalg)
* John Saxon –  Sam Kellog 
* Roosevelt Grier –  Victor Hale (kreditert som Rosey Grier) 
* Joanna Cassidy –  Sheila Michaels 
* Joan Blondell –  Mrs. Fitzgerald 
* Jack Carter –  Walter Stratton 
* Aldo Ray –  Prison Guard 
* Keenan Wynn –  Bill Schwartz 
* Howard Honig –  Lt. Krugar 
* Michael Pataki –  Harry Iverson

## Referanser


## Eksterne lenker
*
Uki Ni Masi

**Uki Ni Masi** er en av øyene i provinsen Makira-Ulawa på Salomonøyene. 

Øya ligger nord for øya Makira (San Cristóbal), og er 150 km² stor. De eneste pattedyrene som lever her er den introduserte flaggermusen polynesiarotte (Rattus exulans), samt flaggermusartene Dobsonia inermis, Pteropus cognatus, Emballonura nigrescens og Aselliscus tricuspidatus.

Noen utrydningstruede dyrearter som finnes på øya er:
*Praktdue (*Columba pallidiceps*) 
*Flaggermusen *[[Pteropus cognatus]]*

Uki Ni Masi er også en dialekt av språket *Sa'a* som snakkes på Salomonøyene 

## Referanser
Albert Lebrun

**Albert Lebrun** (født 29. august 1871 i Mercy-la-Haut, død 6. mars 1950 i Paris) var en fransk politiker. Han var Frankrikes president fra 1932 til 1940 og dermed den siste presidenten i den tredje republikk. Han var medlem av partiet Alliance Démocratique (AD). Han ble erstattet av Philippe Pétain da Frankrike inngikk våpenhvile med Tyskland i 1940, men gikk offisielt aldri av. 

## Liv og virke
### Bakgrunn
Lebrun kom fra en bondefamilie. Han utdannet seg til gruveingeniør i Vesoul og Nancy. Han var opprinnelig gruveingeniør og lærer ved École des hautes études commerciales. Han forlot sitt fagfelt da han var 29 år og gikk da inn i politikken.

### Politiker
Han tilhørte i perioden 1900–1920 deputertkammeret, var koloniminister 1911–1912 i Joseph Caillaux' regjering, i Raymond Poincarés regjering 1912–1913, i Gaston Doumergues regjering 1913–1914 samt i Georges Clemenceaus regjering i 1917. 

Fra 1918 til 1919 var han minister for de befridde områdene i Clemenceaus regjering.

Han var medlem av senatet 1920–1932, dets visepresident 1926-31 og senatets president 1931–1932. 

Etter mordet på Paul Doumer måtte det finnes en ny president. Det ble gjort forsøk på å finne en kandidat som kunne aksepteres av både høyre- og venstresiden. Valget falt på Lebrun, som fikk 633 av 826 avgitte stemmer. Lebrun var ellers en utpreget høyremann som politisk stod Poincaré nær. 

### President
Han var Frankrikes president og fyrste av Andorra 1932–1940. Han ble erstattet av Philippe Pétain da Frankrike inngikk våpenhvile med Tyskland i 1940, men offisielt gikk han aldri av.

Den 9. august 1944, da de allierte gjenopprettet den franske regjering, møtte Lebrun Charles de Gaulle og anerkjente generalens lederskap, og forklarte at han ikke hadde kunnet fratre som president fordi Nasjonalforsamlingen var blitt oppløst etter det franske nederlaget og da hadde han ingen lovlig instans som kunne ta imot hans avskjed.

Etter krigen levde Lebrun som pensjonist. Han døde av lungebetennelse i Paris den 6. mars 1950 etter lengre tids sykdom.

## Referanser


## Eksterne lenker
* Biografi om Lebrun
Folklore Fellows

**Folklore Fellows** ble stiftet av Kaarle Krohn, Johannes Bolte og Axel Olrik i 1907, som et vitenskapelig selskap for internasjonal folkloristikk.

Sitt viktigste arbeidsfelt fikk selskapet gjennom utgivelsen av skriftserien Folklore Fellows' Communications (*FFC*), som kom med sin første publikasjon i 1910. Folklore Fellows driver også en såkalt sommerskole for folkloristiske forskere.

## Eksterne lenker
* Folklore Fellows' webside
Lionbridge

**Lionbridge** har hovedkvarter i Waltham, Massachusetts, USA. Bedriften tilbyr oversettelse og lokalisering, internasjonalisering, programvareutvikling og -testing og e-læring.

Lionbridge ble grunnlagt i 1996 og har datterselskaper i 26 land, blant annet i Norge, Danmark, Sverige, Finland, Irland, Polen, Japan, Kina og India. Selskapet har over 4000 ansatte. 

## Lionbridge i Norge
Lionbridges kontor i Norge ligger på Bryggen i Bergen. Bedriften ble startet i 1985, da under navnet ID Doc (del av ID-Gruppen), senere NorDoc. I 1991 ble bedriften kjøpt opp av Berlitz og ble en del av Berlitz GlobalNET. I 2002 ble Berlitz GlobalNET kjøpt av Bowne Global Solutions, som igjen ble kjøpt av Lionbridge Technologies, Inc. i 2005. Det norske kontoret har 9 ansatte (2010).

## Tjenester
Lionbridge leverer oversettelse og lokalisering til blant annet virksomheter innen telekommunikasjon, IT, industri, medisin og offentlige institusjoner inkludert EUs institusjoner. 

Lionbridge leverer også programvaretesting, herunder sertifiseringstjenester under varemerket VeriTest, plattformtesting, lokaliseringstesting, funksjonalitetstesting med mer.

### Freeway
Freeway er Lionbridges egen webportal. Via portalen kan Lionbridges kunder levere og administrere oppdrag, og kommunisere med sine Lionbridge-team. De får også tilgang til sin egen terminologi i form av oversettelsesminner (TM – Translation Memory) og ordlister, som Lionbridge bygger opp og lagrer på sin språkteknologiserver, Logoport.

Logoport støtter oppretting av flerspråklige ordlister og oversettelsesminner til flere enn 550 språk.

## Eksterne referanser
* Lionbridges internasjonale hjemmeside
## Eksterne lenker
* 
*
Bente Guro Møller

**Bente Guro Møller** (1949–2025) var fram til 2007 leder for Internasjonalt Kultursenter og Museum (IKM) i Oslo.

Hun tok i 1990 initiativ til opprettelse av IKM og samarbeidet med andre institusjoner om en rekke kulturfestivaler, konserter, seminarer og utstillinger tidlig på 1990-tallet.

IKM ble i de første årene drevet som en frivillig organisasjon. Stiftelsen IKM ble opprettet i 1993. I 2006 ble museet kåret til *Årets museum* for nyskapende og engasjerande rolle i et flerkulturelt samfunn.

Etter at museet ble konsolidert med Oslo Museum ble hun nasjonal koordinator for *Mangfoldighetsåret 2008*. Etter Mangfoldsåret var hun seniorrådgiver i Kulturdepartementet til hun gikk av med pensjon.

Bente Guro Møller var cand.philol. (1982) fra Universitetet i Oslo (UiO) med hovedfag i nordisk språk og litteratur og mellomfag i historie og folkeminnevitenskap.

I 2001 fikk hun Oslo kommunes kulturpris for sitt engasjement innenfor det flerkulturelle arbeidsområdet.

## Referanser
Servotron

**Servotron** var et amerikansk rockeband fra Athens i delstaten Georgia som var aktivt fra 1995 til 1999 og inspirert av science fiction.  

Medlemmene fremstilte et kollektiv av roboter som spredte budskapet om robotenes overtagelse og oppfordret maskiner til å reise seg og gjøre motstand mot sine menneskelige undertrykkere. Samtidig oppfordret de mennesker til å utføre kybernetiske forbedringer. Servotron ga ut to fullengde-album, en 10" EP og flere singler. 

Bandet kalte narrebevegelsen sin for SRA («Servotron Robot Allegiance») og brukte slagordet «Bli med oss eller dø!» (*Join Us or Die!*) De som spilte gruppa brukte pseudonymer som gruppens leder, trommeslageren «Z4-OBX» (Brian Teasley).

## Diskografi
* *No Room for Humans* LP/CD (1996 AmRep/One Louder (UK))
* *Entertainment Program for Humans* (Second Variety) LP/CD (1998 Lookout!)

## Eksterne lenker
* Servotron Peel Sessions
* Bandsider hos Lookout!
* Interview i Phazerblast Magazine
*
Michael Harner

**Michael Harner** (født 27. april 1929, død 3. februar 2018) var en amerikansk sosialantropolog som etter å ha prøvd hallusinogenet ayahuasca med sjamaner i Peru, dannet teorien om sjamanistisk bevissthet. Det er et slags mentalt stadium, hvor man oppnår forhøyet, kosmisk bevissthet.

Harner ble populær i new age-kretser og er en av mange forfattere som – inspirert av sjamanisme – skrev i gråsonen mellom vitenskap og populærlitteratur. Andre eksempler på slike forfattere er Jeremy Narby, Carlos Castaneda, Erich von Däniken og Alberto Villoldo.

## Referanser
Sirkka Polkunen

**Sirkka Tellervo «Telle» Polkunen** (senere *Vilander*, født 6. november 1927, død 28. september 2014) var en finsk langrennsløper som konkurrerte i 1950-årene.

Hun var med på det finske laget som vant 3 x 5&nbsp;km stafett under OL 1956 i Cortina d'Ampezzo. Fire år tidligere kom Polkunen på 5.-plass på 10&nbsp;km under OL 1952 i Oslo.

Under VM 1954 i Falun tok Polkunen sølv med det finske stafettlaget, og kom på 6.-plass på 10&nbsp;km.

## OL-medaljer
* 1956  Cortina -  **Gull** i langrenn, 3 x 5&nbsp;km stafett, damer  Finland

## Referanser


## Eksterne lenker
*
Hanting

**Hanting** (kinesisk: 寒亭区; pinyin: *Hántíng Qū*) er et distrikt i provinsen Shandong i Folkerepublikken Kina. Det ligger i byprefekturet Weifang.

## Samferdsel
Kinas riksvei 206, som går gjennom Hanting, løper fra kystbyen Yantai til kystbyen Shantou i provinsen Guangdong. Den løper gjennom provinsene Shandong, Jiangsu, Anhui, Jiangxi og til slutt Guangdong.

## Eksterne lenker
*
Bois de Boulogne

**Bois de Boulogne**, eller **Boulogneskogen**, er en park i den vestlige delen av 16. arrondissement i Paris, i nærheten av forstaden Boulogne-Billancourt.

Boulogneskogen var fra 1400-tallet kongelig dyrepark, men ble åpnet for almenheten på 1600-tallet. Stedet ble omgjort til en park av Napoleon III i 1852; den ble omvandlet i samband ved dette av arkitekten Georges-Eugène Haussmann. Den dekker ca. 8,5 km². Dermed er den langt større enn f.eks. Central Park i New York eller Hyde Park i London.

I Boulogneskogen finnes en zoologisk hage og de store hestekappløpningsbanene Longchamp og Auteuil. 

I den nordlige delen av Bois de Boulogne ligger fornøyelsesparken Jardin d’Acclimatation. I nord er også samt tennisanlegget Stade Roland Garros.

## Litteratur
* Derex, Jean-Michel: *Histoire du Bois de Boulogne. Le bois du roi et la promenade mondaine de Paris*; Éditions L’Harmattan, Paris, 1997, ISBN 2-7384-5590-5
* Schediwy Robert, Baltzarek Franz: *Grün in der Großstadt. Geschichte und Zukunft europäischer Parkanlagen*, Wien 1982, ISBN 3-85063-125-7

## Referanser
Zhanhua

**Zhanhua** (kinesisk: 沾化县 ; pinyin: *Zhānhuà Xiàn*) er et fylke i provinsen Shandong i Folkerepublikken Kina. Det ligger i byprefekturet Binzhou.

Befolkningen var i 1999 på: 381&nbsp;146.

## Referanser


## Eksterne lenker
*
Feicheng

**Feicheng** (kinesisk: 肥城; pinyin: *Féichéng*) er et byfylke i provinsen Shandong i Folkerepublikken Kina. Det ligger i byprefekturet Tai'an.

Befolkningen var i 1999 på 960&nbsp;232.

## Kulturminner
En del av den store Qi-muren står igjen i verneverdig tilstand her, og er oppført på Folkerepublikken Kinas liste over kulturminner. 

## Referanser


## Eksterne lenker
*
Flatholmen

**Flatholmen** ligger i Risør, ved innseilingen til Risør-skjærgården.

Flatholmen var frem til 2008 eid av krigsveteran Finn Sørensen, før den ble solgt til kronprins Haakon og kronprinsesse Mette-Marit for 9 millioner kroner.

Flatholmen består faktisk av tre holmer, og et areal på 26 mål, samt over 1 km med strandlinje.

## Referanser
Overgangsnavn

**Overgangsnavn** er den astronomiske navnekonvensjonen som blir brukt på astronomiske objekter rett etter at de er oppdaget. Det provisoriske navnet blir som regel erstattet med et permanent navn så snart forskere har regnet ut en pålitelig omløpsbane for objektet. Når det gjelder asteroider, er det oppdaget så mange at flere av dem aldri vil bli navngitt av sine opprinnelige oppdagere. 

## Asteroider
Dagens overgangsnavnesystem for asteroidar har vært i bruk siden 1925. Det erstattet flere tidligere systemer som ble ubrukelige på grunn av stadig nye asteroideoppdagelser.
Klipperingmåler

**Klipperingmåler** (*Gnophos obfuscata*) er en sommerfugl i gruppen av de egentlige målere  (Geometridae). Denne arten er gråspraglete helt uten påfallende tegninger, men den er utmerket kamuflert når den sitter med vingene lagt flatt mot steiner.

## Utseende
En ganske stor (vingespenn 36 – 46&nbsp;mm), slank, ensfarget gråspraglete måler. Forvingen har en mørk flekk og to, ofte utydelige, mørke tverrlinjer som avgrenser et trapesformet felt som none ganger er litt mørkere enn resten av vingen. Den kan også ha antydning til en hvit tverrstripe langs ytterkanten, ellers er den helt jevnt farget. Larven er glatt, gråbrun med to små vorter på ryggen av det bakerste kroppsleddet.

## Levevis
Denne arten er knyttet til steinete heier, klipper og bergvegger. De voksne målerne hviler med vingene lagt flatt mot fjellet om dagen og er da svært vanskelige å se. Larven kan leve på en lang rekke ulike planter, for eksempel lyng, sildrer, bergknapp og bringebær. De voksne målerne flyr om natten i juli – august.

## Utbredelse
Klipperingmåleren er en palearktisk art. I Norge finnes den langs kysten til Hordaland, på Østlandet og Sørlandet også innenlands, den er dessuten funnet i Sør-Trøndelag.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site